春晖堂为子徽赋
游子念离别，有客同故乡。三岁始一见，春日已载阳。入门叙契阔，拜母升高堂。晴晖暧迟和，卉木含初芳。兰生欲覆阶，桑榆联景光。妻子勤中馈，珍殽恒自将。眉寿百福具，旨酒盈华觞。飞云淡悠然，采衣烂成章。寸心保终养，庭草萋以长。虽非旧里闾，为乐殊未央。
主题：思乡
情感：愁绪、孤独、怨恨、想家